喺科學革命時期，學者亦都致力將已知嘅生物分類同埋改名。瑞典生物學家林奈喺1735年提出咗佢嗰套生物分類法，跟手喺1750年代幫佢所知嘅生物改好嗮啲學名，呢兩樣嘢對於現代生物學嚟講都仲係好緊要，而且林奈－同好多佢同期嘅歐洲學者－發表咗好多對生物嘅諗法，當中法國數學家布豐伯爵甚至仲有諗過進化呢條橋。